**Школски програм за шести разред**

**План наставе и учења за VI разред за ГЕОГРАФИЈУ**

**за шести разред основне школе**

|  |  |
| --- | --- |
| Назив предмета | **ГЕОГРАФИЈА** |
| Циљ | Циљ учења Географије је да ученик појмовно и структурно овлада природногеографским, демографским, насеобинским, политичкогеографским, економскогеографским, интеграционим и глобалним појавама и процесима у Србији и свету уз неговање вредности мултикултуралности и патриотизма. |
| Разред | **Шести** |
| Годишњи фонд часова | **72 часа** |

|  |  |  |
| --- | --- | --- |
| **ИСХОДИ**  По завршетку разреда ученик ће бити у стању да: | **ОБЛАСТ/ТЕМА** | **САДРЖАЈИ** |
| * Успоставља везе између физичкогеографских и друштвеногеографских објеката, појава и процеса; | **ДРУШТВО И ГЕОГРАФИЈА** | Друштвена географија, предмет проучавања и подела |
| * одређује математичкогеографски положај на Земљи; * анализира, чита и тумачи општегеографске и тематске карте; * оријентише се у простору користећи компас, географску карту и сателитске навигационе системе; | **ГЕОГРАФСКА КАРТА** | Географска/картографска мрежа  Географска ширина и географска дужина, часовне зоне  Појам карте и њен развој кроз историју  Елементи карте (математички, географски и допунски)  Картографски знаци и методе за представљање рељефа на карти  Подела карата према садржају и величини размера  Оријентација у простору и оријентација карте, мерење на карти, сателитски навигациони системи. |
| * доводи у везу размештај светског становништва са природним карактеристикама простора; * анализира компоненте популационе динамике и њихов утицај на формирање укупних демографских потенцијала на примерима Србије, Европе и света; * анализира различита обележја светског становништва и развија свест о солидарности између припадника различитих социјалних, етничких и културних група; | **СТАНОВНИШТВО** | Основни појмови о становништву: демографски развитак и извори података о становништву  Број и распоред становништва на Земљи  Природно кретање становништва  Миграције становништва  Структуре становништва: биолошке и друштвено-економске  Савремени демографски процеси у Србији, Европи и свету |
| * анализира географски положај насеља; * објашњава континуиране процесе у развоју насеља и даје примере у Србији, Европи и свету; * доводи у везу типове насеља и урбане и руралне процесе са структурама становништва, миграцијама, економским и глобалним појавама и процесима; | **НАСЕЉА** | Појам и настанак првих насеља  Положај и географски размештај насеља  Величина и функције насеља  Типови насеља  Урбанизација  Град – унутрашња структура и односи са околним простором  Село и рурални процеси |
| * уз помоћ географске карте анализира утицај природних и друштвених фактора на развој и размештај привредних делатности; * доводи у везу размештај привредних објеката и квалитет животне средине; * вреднује алтернативе за одрживи развој у својој локалној средини, Србији, Европи и свету; | **ПРИВРЕДА** | Привреда, привредне делатности и сектори привреде  Пољопривреда и географски простор  Индустрија и географски простор  Саобраћај, туризам и географски простор  Ванпривредне делатности  Развијени и неразвијени региони и државе и савремени геоекономски односи у свету  Концепт одрживог развоја |
| * објасни политичко-географску структуру државе; * представи процесе који су довели до формирања савремене политичкогеографске карте света; | **ДРЖАВА И ИНТЕГРАЦИОНИ ПРОЦЕСИ** | Појам и настанак првих држава  Географски положај државе  Величина и компактност територије државe  Појам и функција државних граница  Главни град  Облик владавине  Политичкогеографска карта Европе после Другог светског рата  Политичкогеографска карта света после Другог светског рата |
| * објасни како се издвајају географске регије;   илуструје уз помоћ карте најважније географске објекте, појаве и процесе на простору Европе. | **ГЕОГРАФИЈА ЕВРОПЕ** | Географске регије и регионална географија  Положај и границе Европе  Природне карактеристике Европе  Становништво Европе  Насеља Европе.  Привреда Европе  Географске регије Европе |

|  |  |
| --- | --- |
| **ОБЛАСТ/ТЕМА** | **НАЧИН И ПОСТУПЦИ ЗА ОСТВАРИВАЊЕ ПРОГРАМА (по областима)** |
| **ДРУШТВО И ГЕОГРАФИЈА** | -Упознати ученике са општим предметом проучавања друштвене географије.  -Упознати ученике са друштвено-географским дисциплинама и њиховим предметима проучавања, као и са њиховим везама са другим географским дисциплинама и другим наукама.  -Помоћи ученицима да повежу постојећа знања у друштву са географијом као науком. |
| **ГЕОГРАФСКА КАРТА** | -Оспособити ученике да усвоје и разумеју појам географска карта, меридијан, паралела, екватор и гринич (при обради користити глобус, карту света)  -Оспособити ученике да самостално одређују географску ширину и дужину карти и глобусу (указати на корелацију са математиком).  -Оспособити ученике да тумаче различите картографске знаке, да читају и анализирају општегеографске и тематске карте, објаснити начине представљања рељефа на картама.  -Оспособити ученике за орјентацију у простору повезивањем већ постојећих знања о начинима орјентације помоћу Сунца,маховине...а такође оспособити ученике за орјентацију помоћу компаса и ГПС уређаја. |
| **СТАНОВНИШТВО** | -Упознати ученике са одликама и факторима демографског развитка, распоредом становништва на Земљи као и његовим структурним обележијима (нагласак да буде на обради основних појмова о становништву, значају његовог проучавања, као и основним изворима података)  -Код ученика развијати свест о значају улоге човека у простору у коме живи  -Указати на значај миграционих кретања за савремени демографски развитак  -Указати на различите социјалне, етничке и културне групе као важан корак у подстицању толеранције и солидарности.  -Приликом обраде садржаја користити географске крте, различите тематске карте, дијаграме, графиконе |
| **НАСЕЉА** | -Упознати ученике са основним појавама и процесима у развоју насеља у Србији, Европи и свету (нагласити корелацију са историјом).  -Помоћи ученицима да се упознају са основним кавантитативним показатељима (нпр:популациона величина градова)  -Објаснити најосновнију поделу насеља и указати на функције насеља.  -Акценат ставити на процесе у развоју насеља (урбанизација, депопулација, деаграризација) |
| **ПРИВРЕДА** | -Упознати ученике са основним појмовима о привреди, факторима развоја привреде и појединих делатности као и утицајем привреде на географски простор.  -Оспособити ученике да анализирају утицај природних и друштвених фактора на развој и размештај привредних делатности.  -Указати на то како развој утиче на квалитет животне средине, шта је одрживи развој и због чега је значајан. |
| **ДРЖАВА И ИНТЕГРАЦИОНИ ПРОЦЕСИ** | -Упознати ученике са политичкогеографским карактеристикама државе, дефинисати појам државе, њене елементе и указати на време и место настанка првих држава у свету.  -Ставити акценат на мотиве (интересе) интеграционих процеса.  -Указати на значајне међународне организације (ЕУ,УН,НАТО пакт...) |
| **ГЕОГРАФИЈА ЕВРОПЕ** | -Указати ученицима на могућност примене знања из опште (физичке и друштвене) географије у регионалној географији.  -Упознати ученике са основним појмовима о континенту (географски положај, границе и величина, природне и друштвене одлике,регије) |

**Опште предметне компетенције**

**Компетенција за учење:**

* Има позитиван и одговоран однос према учењу.
* Мотивисан је и оспособљен да самостално планира, организује, спроводи и вреднује учење; разликује битно од небитног, изражава и образлаже идеје.
* Користи различите изворе информација и има критички однос према њима.
* Примењује одговарајуће начине учења у складу са циљевима, садржајем, интересовањима, условима и временом.
* Способан је да самостално и у сарадњи са другима истражује, открива и повезује нова знања; користи могућности ваншколског учења; негује и развија лична интересовања.

**Одговорно учешће у демократском друштву:**

* Има позитиван став према поштовању људских права и слобода.
* Зна дечја и основна људска права и одговорности, уме да препозна њихово кршење и способан је да их аргументовано брани.
* Понаша се одговорно, хумано и толерантно у друштву.
* Примењује процедуре демократског друштва у одлучивању и избору; поштује одлуке већине и уважава мишљења мањине.
* Негује своју националну културну баштину и активно учествује у интеркултуралном дијалогу.
* Промовише позитивне вредности друштва у различитим активностима (нпр. хуманитарне, еколошке, културно-уметничке акције; борба против насиља и дискриминације по било ком основу (нпр. верском, националном, родном, узрасном, етничком...); акције против болести зависности, злостављања животиња итд.).

**Естетичка компетенција:**

* Показује позитиван однос према сопственој и култури других заједница, упознаје и разуме њихове вредности, повезује културну и природну баштину са историјским и географским контекстом и доприноси очувању природних и културних добара.
* Препознаје и развија сопствене стваралачке способности и креативност у свим уметничким и неуметничким пољима свог деловања.
* Употребљава основне појмове, схеме и правила који припадају теоријама уметничких грана које постоје у основном образовању.

**Комуникација:**

* Познаје различитe обликe комуникације и њихове одлике (усмену и писану, невербалну, телефоном, преко интернета итд.).
* Уме јасно да се изрази усмено и писано, у складу са потребама и карактеристикама ситуације, поштујући ограничења у погледу дужине и намене.
* Уважава саговорника реагујући на оно што говори, а не на његову личност.
* Изражава своје ставове, мишљења, осећања, на позитиван, конструктиван и аргументован начин.
* Користи на одговарајући и креативан начин језик и стил који је специфичан за различите дисциплине; кроз комуникацију негује културу изражавања и чува језички идентитет.
* Уме да саслуша излагање саговорника до краја и без упадица.

**Одговоран однос према околини:**

* Сагледава које активности (обрасци понашања), на личном нивоу, нивоу заједнице и глобалном нивоу, могу унапредити стање и квалитет животне средине и природе.
* Активно се укључује у друштвене акције у школи и заједници које су усмерене ка заштити, обнови и унапређењу животне средине и ка одрживом развоју.

**Одговоран однос према здрављу:**

* Бира стил живота и навике имајући на уму добре стране и ризике тог избора. Разуме да је стил живота ствар личног избора и преузима одговорност за свој избор.

**Предузимљивост и оријентација ка предузетништву:**

* Препознаје сопствене предности и своје могућности у односу на будуће образовање и професионалну оријентацију;
* Спреман је да учествује у самосталним и тимским пројектима; способан је да развије идеју, представи је, образложи и преговара у тиму о њеној реализацији; учествује у активностима са другима у оквиру своје тимске улоге;
* Мотивисан је и зна да истакне своје добре особине које су важне за обављање школских и радних задатака и користи ЦВ и мотивационо писмо да опише своје компетенције, жеље и очекивања.
* Зна да постави реалне циљеве и на основу датих могућности уме да планира и проналази начине њиховог остваривања.

**Рад с подацима и информацијама:**

* Зна да је за разумевање појава и догађаја и доношење компетентних одлука потребно имати релевантне и поуздане податке и разликује податак/ информацију од њиховог тумачења.
* Користи податке из различитих извора, начине добијања података и на основу тога процењује њихову поузданост и препознаје могуће грешке уз помоћ наставника.
* Користи информације у различитим симболичким модалитетима (табеларни, графички, текстуални приказ), чита, тумачи и примењује их, повезујући их са претходним знањем из различитих области.

**Решавање проблема:**

* Препознаје проблем, рашчлањује проблемску ситуацију на делове и уочава везе и односе између њих у светлу претходно стечених знања у оквиру различитих предмета и ваншколског искуства.
* Планира стратегију решавања проблема (претпоставља решења, планира редослед активности, избор извора информација, средстава/опреме коју ће користити, са ким ће сарађивати, са ким ће се консултовати).
* Решава проблем према планираној стратегији примењујући знања и вештине стечене учењем различитих предмета и ваншколским искуством.
* Самостално или консултујићи друге особе (вршњаке, наставнике, родитеље) преиспитује начин решавања проблема, алтернативне начине решавања, тачност и прецизност решења.
* Формулише објашњења и закључке на основу резултата до којих је дошао/дошла у раду, презентује их и дискутује са другим особама и преиспитује их у светлу добијених коментара. Стечена нова сазнања и вештине повезује у јединствену целину са претходним.
* Проверава применљивост решења у пракси и користи стечена знања и вештине у новим ситуацијама.

**Сарадња:**

* активно и конструктивно учествује у раду групе или пара,
* поштује правила заједничког рада и препознаје своје место и улогу у групи
* или пару,
* доприноси решавању разлика у мишљењу и ставовима поштујући друге као равноправне чланове тима или групе,
* одговорно и савесно извршава заједничке активности стављајући интересе групе изнад сопствених,
* критички процењује свој рад и рад чланова групе, доприноси унапређивању рада групе и уме да представи резултате рада.

**Дигитална компетенција:**

* Уме да претражује, критички анализира и систематизује информације у електронском облику користећи одговарајућа средства ИКТ.
* Уме да представи, оргaнизуje и обликује одређене информације користећи на ефикасан начин могућности ИКТ средства.
* Приликом решавања проблема уме да одабере средство ИКТ и да га користи на одговарајући начин.
* Eфикaснo кoристи ИКТ зa кoмуникaциjу и сaрaдњу.
* Препознаје предности, ризике и опасности по себе и друге и одговорно поступа при коришћењу ИКТ.

**Специфичне предметне компетенције**

**ОБЛАСТ: Развијеност и примена географских способности и вештина зa**

**решавање одређених ситуација**

**Основни ниво**

Ученик чита географску карту, употребљава различите географске изворе и

статистичке податке. Употребљава најједноставније мерне инструменте и описује

податке које они приказују.

**Средњи ниво**

Ученик истражује, класификује и приказује елементе географске средине на

немој карти, моделом, дијаграмом, табелом, схемом, текстом. Познаје значај

примене информационих технологија у свакодневним активностима.

**Напредни ниво**

Ученик планира и изводи једноставна теренска истраживања, користи и

анализира информације о географским чињеницама датим у писаним и

електронским медијима, изводи закључке и примењује их у новим ситуацијама.

Примењује информационе технологије ради обављања различитих активности.

**ОБЛАСТ: Примена географских знањa и концептуалног разумевања у**

**одређеним проблемским ситуацијама**

**Основни ниво**

Ученик препознаје, разликује и именује физичко-географске, друштвено-

географске и регионално-географске чињенице и наводи њихове вредности за

рационално коришћење у свакодневном животу.

**Средњи ниво**

Ученик идентификује и анализира индивидуалност, разноврсност и

распрострањеност физичко-географских и друштвено-географских чињеница, а

регионално-географске чињенице, везе и законитости сврстава у одређене појмовне

категорије и системе.

**Напредни ниво**

Ученик анализира и објашњава географске везе (просторне и каузалне,

директне и индиректне) и законитости (опште и посебне) у географској средини и

предлаже нова решења. Издваја и упоређује географске регије.

**УПУТСТВО ЗА ОСТВАРИВАЊЕ ПРОГРАМА**

Наставни програм географије представља програм оријентисан на исходе. Исходи су искази о томе шта ће ученици знати, разумети и умети да ураде након обрађене наставне области/теме, односно на основу знања која граде учећи географију. Исходи представљају опис интегрисаних знања, вештина, ставова и вредности које ученик гради, проширује и продубљује кроз три програмске области овог предмета.

Главна карактеристика наставе усмерене на достизање исхода је учење у школи током којег наставник треба да обезбеди услове у којима ће ученик учити:

– смислено: повезивањем оног што учи са оним што зна и са ситуацијама из живота; повезивањем онога што учи са оним што је већ учио из географије и других предмета;

– проблемски: самосталним прикупљањем и анализирањем података и информација; постављањем релевантних питања себи и другима; развијањем плана решавања задатог проблема;

– дивергентно: предлагањем нових решења; смишљањем нових примера; повезивањем садржаја у нове целине;

– критички: поређењем важности појединих чињеница и података; смишљањем аргумената; предвиђањем последица;

– кооперативно: кроз рад и сарадњу са ученицима и наставником, кроз дискусију и размену мишљења користећи све расположиве изворе знања.

**ПРАЋЕЊЕ И ВРЕДНОВАЊЕ НАСТАВЕ И УЧЕЊА**

Праћење напредовања ученика је у функцији развоја ученика у достизању исхода. Праћење и вредновање ученика започиње иницијалном проценом нивоа на коме се ученик налази и у односу на то ће се процењивати његов даљи ток напредовања. Свака активност је добра прилика за процену напредовања и давање повратне информације, а ученике треба оспособљавати и охрабривати да процењују сопствени напредак у остваривању исхода предмета, као и напредак других ученика. У ту сврху, сваки наставни час и свака активност ученика је прилика за формативно оцењивање, односно регистровање напретка ученика и упућивање на даље активности. Наставник треба да подржи саморефлексију (промишљање ученика о томе шта зна, уме, може) и подстицање саморегулације процеса учења кроз постављање личних циљева напредовања и планирања како да их остваре. Оцењивање је саставни део процеса наставе и учења којим се обезбеђује стално праћење остваривања прописаних циљева, исхода и стандарда постигнућа ученика у току савладавања школског програма. Ученик се оцењује на основу усмене провере постигнућа, писмене провере и практичног рада. Ученик се оцењује и на основу активности и његових резултата рада: писању и излагању презентација, различитим облицима групног рада, рад на пројектима и сл. Критеријуми бројчаног оцењивања (сумативно оцењивање) су дефинисани Правилником о оцењивању ученика у основном образовању и васпитању.

**СТАНДАРДИ**

**ОСНОВНИ НИВО ПОСТИГНУЋА УЧЕНИКА (80%)**

У области **ГЕОГРАФСКЕ СПОСОБНОСТИ И ВЕШТИНЕ** ученик уме да:

ГЕ.1.1.1. оријентише се у природи и на географској карти

ГЕ.1.1.2. Наводи и описује начине представљања Земљине површине (глобус и географска карта)

ГЕ.1.1.3. Препознаје и чита географске и допунске елементе карте.

У области **ДРУШТВЕНА ГЕОГРАФИЈА** ученик уме да:

ГЕ.1.3.1.Познаје основне појмове о становништву и насељима и уочава њихов просторни распоред

ГЕ.1.3.2.Дефинише појам привреде и препознаје привредне делатности и привредне гране

У области **РЕГИОНАЛНА ГЕОГРАФИЈА** ученик уме да:

ГЕ.1.4.2.Именује континенте и препознаје њихове основне природне и друштвене одлике

**СРЕДЊИ НИВО ПОСТИГНУЋА УЧЕНИКА (50%)**

У области **ГЕОГРАФСКЕ СПОСОБНОСТИ И ВЕШТИНЕ** ученик уме да:

ГЕ.2.1.1. одређује положај места и тачака на географској карти и у простору

ГЕ.2.1.3. класификује географске чињенице (објекте, појаве и процесе) и географске

податке и представља их на немој карти картографским изражајним средствима

(бојама, линијама, простим геометријским знацима, симболичким знацима...),

моделом, дијаграмом, табелом, схемом, текстом.

ГЕ.2.1.4. Понуђене географске податке приказује на немој карти картографским изражајним средствима

У области **ДРУШТВЕНА ГЕОГРАФИЈА** ученик уме да:

ГЕ.2.3.1.Разликује и објашњава кретање становништва (природно и механичко) и структуре становништва  
ГЕ.2.3.2.Именује међународне организације у свету (ЕУ, УНИЦЕФ, УН, УНЕСКО, ФАО, Црвени крст...)

У области **РЕГИОНАЛНА ГЕОГРАФИЈА** ученик уме да:

ГЕ.2.4.2.Описује природне и друштвене одлике континената и наводи њихове географске регије

**НАПРЕДНИ НИВО ПОСТИГНУЋА УЧЕНИКА (25%)**

У области **ГЕОГРАФСКЕ СПОСОБНОСТИ И ВЕШТИНЕ** ученик уме да:

ГЕ.3.1.1. доноси закључке о просторним и каузалним везама географских чињеница – објеката, појава процеса и односа на основу анализе географске карте

ГЕ.3.1.3. планира и изводи једноставна теренска истраживања.

У области **ДРУШТВЕНА ГЕОГРАФИЈА** ученик уме да:

ГЕ.3.3.1.Објашњава утицај природних и друштвених фактора на развој и размештај становништва и насеља  
ГЕ.3.3.2.Објашњава утицај природних и друштвених фактора на развој и размештај привреде и привредних делатности

У области **РЕГИОНАЛНА ГЕОГРАФИЈА** ученик уме да:

ГЕ.3.4.2.Објашњава географске везе (просторне и каузалне, директне и индиректне) и законитости (опште и посебне) у Европи и уме да издвоји географске регије

**НАЧИН ОСТВАРИВАЊА ПРОГРАМА (МЕТОДЕ И ТЕХНИКЕ)**

Програмски садржаји географије резултат су захтева времена, најновијих достигнућа у науци и примерени су развојним способностима ученика.

Наставне теме су логички распоређене, а обрађују садржаје из из опште физичке географијеи пружају ученицима основна знања за брже и лакше разумевање градива.

Приликом израде планова рада (глобалног и оперативног) треба предвидети око 60% часова за обраду новог градива и око 40% за друге типове часова, укључујући и излазак у природу. Излазак у природу подразумева посматрања и праћења природних појава и процеса .

|  |  |  |  |  |  |  |
| --- | --- | --- | --- | --- | --- | --- |
| **Провера остварености стандарда ученичких постигнућа (остварености исхода)** | | | | | | |
| Шта пратимо | | | | Поступак и инструменти оцењивања | Критеријуми | Време |
| Степен остварености циљева и прописаних, односно прилагођених стандарда постигнућа у току савладавања програма предмета; | Процењују се: вештине изражавања и саопштавања; разумевање, примена и вредновање научених поступака и процедура; рад са подацима и рад на различитим врстама текстова; уметничко изражавање; вештине, руковање прибором, алатом и технологијама и извођење радних задатака. | ученик који остварује веома значајан напредак у савладавању програма предмета и у потпуности самостално испуњавања захтеве који су утврђени на основном и средњем нивоу, као и већину захтева са напредног нивоа посебних стандарда постигнућа, односно захтева који су одређени индивидуалним образовним планом и прилагођеним стандардима постигнућа, добија оцену одличан (5); | - Свакодневно бележење активности ученика на часу у свеску евиденције наставника  - Усмено одговарање, свеска евиденције наставника  -Редовност доношења домаћег, свеска евиденције  - Писане провере, свеска евиденције  - Групни рад  (посматрање наставника, излагање група), свеска евиденције  - Рад у пару  (посматрање наставника, излагање парова), свеска евиденције  -Сналажење на карти, свеска евиденције | | Број јављања:  За јављање +  За јављање више пута ++  За давање комплетног, потпуног одговора на тежа питања +5  Ко не зна одговор - | Свакодневно бележење током године |
| Учесталост по месецима | Пресек стања по тромесечју |
| ученик који остварује значајан напредак у савладавању програма предмета и у потпуности, самостално, испуњавања захтеве који су утврђени на основном и средњем нивоу, као и део захтева са напредног нивоа посебних стандарда постигнућа уз мању помоћ наставника, односно захтева који су одређени индивидуалним образовним планом и прилагођеним стандардима постигнућа, добија оцену врло добар (4); | Свеобухватност одговора  Хронолошка прецизност  Сналажење на карти  Хоризонтално и вертикално повезивање градива | По потреби,  бар једном у полугодишту |
| За три недоношења домаћег -1 у свеску  Прегледање свески | Свакодневно током годинепраћење/ пресек стања за тромесечје  На крају наставне године |
| ученик који остварује напредак у савладавању програма предмета и у потпуности, самостално испуњавања захтеве који су утврђени на основном и већи део на средњем нивоу посебних стандарда постигнућа, односно захтева који су одређени индивидуалним образовним планом и прилагођеним стандардима постигнућа, добија оцену добар (3); | Бодовање:  40-54%-2  55-69%-3  70-84%-4  85-100%-5 | Након сваке теме |
| ученик који остварује минималан напредак у савладавању програма предмета и испуњавања уз помоћ наставника захтеве који су утврђени у већем делу основног нивоа постигнућа, односно захтеве који су одређени индивидуалним образовним планом и прилагођеним стандардима постигнућа и, добија оцену довољан (2); | Сарадња у групи  (сви чланови су укључени, сви имају задато забележено у свескама...)  Степен знања свих чланова групе  Квалитативно и квантитативно процењивање резултата рада група (пано, табела...) | По потреби |
| Прва три пара која ураде добијају +5 | По потреби |
| За показаних 5 појмова -5  За 4 -4  3-3  2-2  1-1 | На крају школске године |
| Ангажовање ученика у настави. | Одговоран однос према раду, постављеним задацима, и исказано интересовање и мотивацију за учење и напредовање. активно учествовање у настави, сарадњу са другима | веома висок степен ангажовања ученика (5) | Вођење евиденције од стране наставника о:  -Броју јављања на часовима  -Броју успешности у групном раду, раду у пару  -Учешћу на такмичењима,  -Несебичном пружању помоћи другим ученицима... | | -Све што је рађено на часу налази се у свескама  -Број и квалитет добровољног учешћа у разним наставним и ваннаставним активностима (такмичења, израда паноа, кратко предавање, вођење квиза, израда асоцијација...) | -Пресек стања по тромесечјима |
| висок степен ангажовања ученика (4) |
| уз ангажовање ученика (3) |
| ангажовање ученика (2) |
|  |  |  |  | |  |  |

Концепција програма пружа широке могућности за примену различитих наставних метода, као и употребу информационих технологија. Избор наставних метода зависи од циља и задатка наставног часа и опремљености кабинета. Избор облика рада је препуштен наставнику. Наставници треба да препознају различите нивое знања ученика; да настоје да побољшају квалитет и проверавају резултате учења.

Наставник за припрему рада на часу треба да користи уџбеник одобрен од стране Министарства просвете и спорта и да се усавршава пратећи акредитоване семинаре и најновију стручну литературу.

**НЕКИ ОД ПРЕПОРУЧЕНИХ НАЧИНА ПРИЛАГОЂАВАЊА ПРОГРАМА ОБРАЗОВАЊА УЧЕНИЦИМА КОЈИМА ЈЕ ПОТРЕБНА ДОДАТНА ОБРАЗОВНА ПОДРШКА:**

* просторно, садржајно и методичко прилагођавање наставног програма (нпр. размештај седења, избор градива за учење и вежбање, прилагођавање задатака, начина и врста оцењивања, домаћих...)
* што већа индивидуализација наставе, а посебно са ученицима којима је потребна додатна образовна подршка
* размена искустава и сарадња са члановима Већа и стручним сарадницима у школи...
* коришћење вршњачке подршке и помоћи у савладавању програмских садржаја.

**ДОДАТНА НАСТАВА**

**Циљеви додатног рада:** додатни рад је планиран за заинтересоване и талентоване ученике, за стицање знања већег обима, израду и представљање презентација географских појава и процеса, размену мишљења и извођење закључака о географским одликама различитог типа.

|  |  |  |  |  |  |  |
| --- | --- | --- | --- | --- | --- | --- |
| **Садржаји програма** |  | **Активности ученика у образовно-васпитном раду** | **Активности наставника у образовно-васпитном раду** | **Основни облици извођења програма** | **Циљеви и задаци садржаја програма** | |
| **Друштво и географија** |  | - посматрају, разговарају, постављају питања | - упућује  - подтиче на радозналост и самостални рад  - одговара на питања | - фронтални  - индивидуални  - групни | Оспособљавање за учење повезивањем демонстрацијом | |
| **Географска карта** |  | - посматрају,  - разговарају,  - описују,  - упоређују | - упућује  - подстиче на размишљање, логичко закључивање и упоређиваље  - подтиче на радозналост и самостални рад  - одговара на питања | - фронтални  - индивидуални  - групни | Оспособљавање за учење повезивањем и упоређивањем, демонстрација | |
| **Становништво** |  | - посматрају,  -разговарају,  -описују,  -упоређују  - уочавају  - закључују  - препознају | -упућује  - подстиче на размишљање, логичко закључивање и упоређиваље  - подтиче на радозналост и самостални рад  - одговара на питања  - усмерава и прати активности ученика | - фронтални  - индивидуални  - групни | Оспособљавање за учење повезивањем, упоређивањем и демонстрацијом | |
| **Насеља** |  | - посматрају,  -разговарају,  -описују,  -упоређују  - уочавају  - закључују  - препознају | -упућује  - подстиче на размишљање, логичко закључивање и упоређиваље  - подтиче на радозналост и самостални рад  - одговара на питања  - усмерава и прати активности ученика | - фронтални  - индивидуални  - групни | Оспособљавање за учење повезивањем, упоређивањем и демонстрацијом | |
| **Привреда** |  | - посматрају,  -разговарају,  -описују,  -упоређују  - уочавају  - закључују  - препознају | -упућује  - подстиче на размишљање, логичко закључивање и упоређиваље  - подтиче на радозналост и самостални рад  - одговара на питања  - усмерава и прати активности ученика | - фронтални  - индивидуални  - групни | Оспособљавање за учење повезивањем, упоређивањем и демонстрацијом | |
| **Држава и интеграцијски процеси** |  | - посматрају,  -разговарају,  -описују,  -упоређују  - уочавају  - закључују  - препознају | -упућује  - подстиче на размишљање, логичко закључивање и упоређиваље  - подтиче на радозналост и самостални рад  - одговара на питања  - усмерава и прати активности ученика | - фронтални  - индивидуални  - групни | Оспособљавање за учење повезивањем, упоређивањем и демонстрацијом | |
| **Географија Европе** |  | - посматрају,  - разговарају,  - описују,  - упоређују  - уочавају и израђују презентације | - упућује  - подстиче на размишљање, логичко закључивање и упоређиваље  - подтиче на радозналост и самостални рад  - одговара на питања  - усмерава и прати активности ученика | - фронтални  - индивидуални  - групни | Оспособљавање за учење повезивањем, упоређивањем и демонстрацијом | |
| **Напомена:** Часови додатне наставе се могу по потреби кориговати. Број часова зависи од одељења и интересовања ученика | | | | | |

**ДОПУНСКА НАСТАВА**

**Циљеви допунске наставе су:**

Допунска настава се организује за ученике који спорије усвајају знања или су били одсутни са часова и за оне који желе да утврде своје знање,са циљем разумевања, препознавања, отклањања нејасноћа и бржег и квалитетнијег усвајања знања,умења и вештина из наставног градива.

|  |  |  |  |  |  |
| --- | --- | --- | --- | --- | --- |
| **Садржаји програма** |  | **Активности ученика у образовно-васпитном раду** | **Активности наставника у образовно-васпитном раду** | **Основни облици извођења програма** | **Циљеви и задаци садржаја програма** |
| **Друштво и географија** |  | Слушају,питају | - подстиче на усвајање знања  - мотивише за рад  - методе рада прилагођава карактеристикама и способностима ученика | - фронтални  - индивидуални | Боље разумевање градива |
| **Географска карта** |  | Слушају,питају | - подстиче на усвајање знања  - мотивише за рад  - методе рада прилагођава карактеристикама и способностима ученика | - фронтални  - индивидуални | Боље разумевање градива |
| **Становништво, насеља и привреда** |  | Слушају, питају, упоређују | - подстиче на усвајање знања  - мотивише за рад  - методе рада прилагођава карактеристикама и способностима ученика | - фронтални  - индивидуални | Боље разумевање и уочавање |
| **Регионална географија Европе** |  | Слушају,питају,  упоређују | - подстиче на усвајање знања  - мотивише за рад  - методе рада прилагођава карактеристикама и способностима ученика | - фронтални  - индивидуални | Боље разумевање градива и уочавање разлика |
| **Напомена:** Часови допунске наставе се могу по потреби кориговати. Број часова зависи од одељења и потреба ученика | | | | | |